SET ปิดบวก 5.53 จุด นักลงทุนจับตาสหรัฐ-จีนลงนามสัญญาการค้าเฟสแรก 15 ม.ค.นี้
SET ปิดบวก 5.53 จุด นักลงทุนจับตาสหรัฐ-จีนลงนามสัญญาการค้าเฟสแรก 15 ม.ค.นี้
SET ปิดบวก 5.53 จุด นักลงทุนจับตาสหรัฐ-จีนลงนามสัญญาการค้าเฟสแรก 15 ม.ค.นี้
13 ม.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,586.16 จุด บวก 5.53 จุด หรือ 0.35% มูลค่าการซื้อขาย 6.50 หมื่นล้านบาท
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งไซด์เวย์ออกด้านข้าง คล้ายตลาดหุ้นในภูมิภาคเอเชีย โดยต่างรอดูการลงนามข้อตกลงการค้าระหว่างสหรัฐฯ และจีน เฟสแรก ซึ่งคาดการณ์กันว่าจะลงนามในวันที่ 15 ม.ค.นี้ ก็ต้องรอดูว่าจะเกิดขึ้นจริงได้หรือไม่
ทั้งนี้ ตลาดบ้านเราได้รับแรงหนุนจากหุ้นในกลุ่มรับเหมาฯที่ปรับตัวขึ้นมาตอบรับสภาฯ ผ่านร่างพ.ร.บ.งบประมาณรายจ่ายประจำปีงบประมาณ พ.ศ.2563 วาระ 2 และ วาระ 3 แล้ว อีกทั้งยังได้แรงหนุนจากหุ้นในกลุ่มโรงไฟฟ้าด้วย พร้อมให้ติดตามการทยอยประกาศผลประกอบการของบริษัทจดทะเบียน ซึ่งจะเริ่มที่กลุ่มแบงก์ก่อน โดย TISCO จะเริ่มรายแรกที่จะประกาศงบฯในวันพรุ่งนี้ นอกจากนี้ก็ให้ติดตามการประกาศตัวเลขเศรษฐกิจต่าง ๆ ของประเทศสำคัญ ๆ ด้วย
แนวโน้มการลงทุนในวันพรุ่งนี้ (14 ม.ค.) นายวีระวัฒน์ กล่าวว่า ตลาดฯคงจะแกว่ง Sideway ถึง Sideway up เล็กน้อย โดยให้แนวรับไว้ที่ 1,575-1,580 จุด ส่วนแนวต้าน 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GULF มูลค่าการซื้อขาย 4,537.82 ล้านบาท ปิดที่ 193.50 บาท เพิ่มขึ้น 16.50 บาท
GPSC มูลค่าการซื้อขาย 4,444.84 ล้านบาท ปิดที่ 95.75 บาท เพิ่มขึ้น 2.00 บาท
BAM มูลค่าการซื้อขาย 3,476.47 ล้านบาท ปิดที่ 23.20 บาท เพิ่มขึ้น 0.50 บาท
CPALL มูลค่าการซื้อขาย 3,251.93 ล้านบาท ปิดที่ 71.75 บาท ลดลง 2.50 บาท
ADVANC  มูลค่าการซื้อขาย 1,885.31 ล้านบาท ปิดที่ 213.00 บาท ลดลง 1.00 บาท